**2021. GADA GROZĪJUMI 2001. GADA STARPTAUTISKAJĀ KONVENCIJĀ PAR KUĢU KAITĪGO PRETAPAUGŠANAS SISTĒMU KONTROLI**

**1. un 4. pielikuma grozījumi**

**(Cibutrīna kontrole un starptautiskās pretapaugšanas sistēmas apliecības veidlapa)**

**(Rezolūcija MEPC.331(76))**

**REZOLŪCIJA MEPC.331(76)**

**(pieņemta 2021. gada 17. jūnijā)**

**GROZĪJUMI 2001. GADA STARPTAUTISKAJĀ KONVENCIJĀ PAR KUĢU KAITĪGO PRETAPAUGŠANAS SISTĒMU KONTROLI**

**1. un 4. pielikuma grozījumi**

**(Cibutrīna kontrole un starptautiskās pretapaugšanas sistēmas apliecības veidlapa)**

JŪRAS VIDES AIZSARDZĪBAS KOMITEJA,

ATSAUCOTIES uz Konvencijas par Starptautisko Jūrniecības organizāciju 38. panta a) punktu, kas attiecas uz Jūras vides aizsardzības komitejas funkcijām, kuras tai ir piešķirtas ar starptautiskajām konvencijām par jūras piesārņojuma no kuģiem novēršanu un kontroli;

ATSAUCOTIES ARĪ uz 2001. gada Starptautiskās konvencijas par kuģu kaitīgo pretapaugšanas sistēmu kontroli (*AFS* konvencijas) 16. pantu, kurā aprakstīta grozījumu procedūra un Organizācijas Jūras vides aizsardzības komitejai tiek uzdots izskatīt Konvencijas grozījumus, lai Puses varētu tos pieņemt;

IZSKATĪJUSI savā septiņdesmit sestajā sesijā ierosinātos *AFS* konvencijas grozījumus attiecībā uz cibutrīna kontroli un starptautiskās pretapaugšanas sistēmas apliecības veidlapu,

1. PIEŅEM saskaņā ar *AFS* konvencijas 16. panta 2. punkta c) apakšpunktu grozījumus 1. un 4. pielikumā, kuru teksts ir izklāstīts šīs rezolūcijas pielikumā;

2. NOSAKA saskaņā ar *AFS* konvencijas 16. panta 2. punkta e) apakšpunkta ii) daļu, ka grozījumus uzskata par pieņemtiem 2022. gada 1. jūlijā, ja vien pirms šā datuma vairāk kā viena trešdaļa Pušu nepaziņo ģenerālsekretāram, ka grozījumiem nepiekrīt;

3. AICINA Puses ņemt vērā to, ka saskaņā ar *AFS* konvencijas 16. panta 2. punkta f) apakšpunkta ii) un iii) daļu minētie grozījumi stājas spēkā 2023. gada 1. janvārī pēc tam, kad tie ir pieņemti saskaņā ar iepriekšminēto 2. punktu;

4. AICINA ARĪ Puses atgādināt kuģiem, kuri kuģo ar to karogu un par kuriem ir apstiprināts, ka tos skar ar šo rezolūciju pieņemtie *AFS* konvencijas 1. pielikuma grozījumi, savlaicīgi pieprasīt apskati starptautiskās pretapaugšanas sistēmas apliecības saņemšanai uz grozītās paraugveidlapas, kas pieņemta ar šo rezolūciju, izmantojot procedūru, kas izklāstīta rezolūcijas MEPC.195(61) pielikuma 4. un 5.3. punktā, ko var grozīt Organizācija, lai kuģiem būtu derīga starptautiskā pretapaugšanas sistēmas apliecība ne vēlāk kā 24 mēnešus pēc tam, kad stājušies spēkā ar šo rezolūciju pieņemtie *AFS* konvencijas 1. pielikuma grozījumi;

5. TURKLĀT AICINA Puses izdot jaunas starptautiskās pretapaugšanas sistēmas apliecības uz grozītās paraugveidlapas, kas pieņemta ar šo rezolūciju, nākamajā pretapaugšanas sistēmas piemērošanas reizē kuģiem, attiecībā uz kuriem ir apstiprināts, ka tos neskar ar šo rezolūciju pieņemtie *AFS* konvencijas 1. pielikuma grozījumi;

6. LŪDZ ģenerālsekretāru *AFS* konvencijas 16. panta 2. punkta d) apakšpunkta vajadzībām nosūtīt šīs rezolūcijas apliecinātas kopijas un pielikumā iekļauto grozījumu tekstu visām *AFS* konvencijas Pusēm;

7. TURKLĀT LŪDZ ģenerālsekretāru šīs rezolūcijas un tās pielikuma kopijas nosūtīt tiem Organizācijas locekļiem, kas nav *AFS* konvencijas Puses;

8. TURKLĀT LŪDZ ģenerālsekretāru sagatavot apliecinātu *AFS* konvencijas konsolidēto tekstu.

PIELIKUMS

**GROZĪJUMI 2001. GADA STARPTAUTISKAJĀ KONVENCIJĀ PAR KUĢU KAITĪGO PRETAPAUGŠANAS SISTĒMU KONTROLI**

**1. pielikums**

**Pretapaugšanas sistēmu kontrole**

1. Tabula 2001. gada *AFS* konvencijas 1. pielikumā ir papildināta ar šādām rindām:

“

|  |  |  |  |
| --- | --- | --- | --- |
| **Pretapaugšanas sistēma** | **Kontroles pasākumi** | **Piemērošana** | **Spēkā stāšanās datums** |
| Cibutrīns(CAS Nr. 28159-98-0) | Kuģus nedrīkst apstrādāt vai atkārtoti apstrādāt ar šo vielu saturošām pretapaugšanas sistēmām | Visi kuģi | 2023. gada 1. janvāris |
| Cibutrīns(CAS Nr. 28159-98-0) | Kuģi, uz kuru korpusa vai ārējo daļu vai virsmu ārējā pārklājuma slāņa ir uzklāta šo vielu saturoša pretapaugšanas sistēma, 2023. gada 1. janvārī:1. noņem šo pretapaugšanas sistēmu vai2. uzklāj pārklājumu, kas aiztur šīs vielas ekstrahēšanos no neatbilstošās pretapaugšanas sistēmas, kas atrodas zem tā. | Visi kuģi, izņemot:1. fiksētās un peldošās platformas, *FSU* un *FPSO*, kas būvētas pirms 2023. gada 1. janvāra un nav bijušas sausajā dokā 2023. gada 1. janvārī vai pēc šā datuma;2. kuģus, kas nav iesaistīti starptautiskā kuģošanā, un3. kuģus, kuru bruto tilpība ir mazāka par 400 un kuri ir iesaistīti starptautiskā kuģošanā, ja tam ir piekritusi(-ušas) piekrastes valsts(-is). | Nākamajā plānotajā pretapaugšanas sistēmas atjaunošanā pēc 2023. gada 1. janvāra, bet ne vēlāk kā 60 mēnešus pēc pēdējās cibutrīnu saturošas pretapaugšanas sistēmas piemērošanas kuģim. |

”

**4. pielikums**

**Apskates un sertifikācijas prasības pretapaugšanas sistēmām**

2. 2. noteikuma 3. punkts tiek izteikts šādā redakcijā:

“3. Kuģiem ar pretapaugšanas sistēmu, kas tiek kontrolēta saskaņā ar 1. pielikumu un ir piemērota pirms dienas, kad stājas spēkā kontrole attiecībā uz šādu sistēmu, administrācija izdod apliecību saskaņā ar šā noteikuma 1. un 2. punktu ne vēlāk kā divus gadus pēc šīs kontroles spēkā stāšanās dienas. Šis punkts neskar nevienu prasību attiecībā uz kuģu atbilstību 1. pielikumam.”

**4. pielikuma 1. papildinājums**

**Starptautiskās pretapaugšanas sistēmas apliecības paraugveidlapa**

3. Starptautiskās pretapaugšanas sistēmas apliecības paraugveidlapas sadaļa (1. papildinājums), kurā uzskaitītas atbilstības nodrošināšanas iespējas kontrolētām pretapaugšanas sistēmām uz kuģa, ir izteikta šādā redakcijā:

“Pretapaugšanas sistēma, kas tiek kontrolēta atbilstoši 1. pielikumam un satur:

|  |  |  |  |  |  |
| --- | --- | --- | --- | --- | --- |
|  | **Nav piemērota šā kuģa būvniecības laikā vai pēc tam** | **Iepriekš tika piemērota kuģim, bet to noņēma** | **Iepriekš tika piemērota kuģim, bet ar aizsargpārklājumu pārklāja** | **Iepriekš tika piemērota kuģim, bet neatrodas korpusa vai ārējo daļu vai virsmu ārējā pārklājuma slānī** | **Tika piemērota šim kuģim pirms** |
| Alvorganiskie savienojumi, kas darbojas kā biocīdi | □ | …………… *(norādiet izpildītāja nosaukumu)* …………… *(dd/mm/gggg)*□ | ………………… *(norādiet izpildītāja nosaukumu)* ……………. *(dd/mm/gggg)*□ | Neattiecas | Neattiecas |
| Cibutrīns | □ | …………… *(norādiet izpildītāja nosaukumu)* …………… *(dd/mm/gggg)*□ | ………………… *(norādiet izpildītāja nosaukumu)* ……………. *(dd/mm/gggg)*□ | 2023. gada 1. janvārī□ | 2023. gada 1. janvāra, bet ir jānoņem vai jāpārklāj ar aizsargpārklājumu pirms………………. *(dd/mm/gggg)*□ |

”